Sulanová, Magdaléna, poslankyňa NR SR (2022-05-05):
Ja skutočne veľmi krátko na rozdiel od pani spravodajkyne, ktorá sľubovala, že krátko, ale bolo to riadne dlhé. Ja len jednu poznámku. Som veľmi sklamaná, že sa to zvrhlo na vojnu na Ukrajine a znásilňovanie žien. Vôbec to, samozrejme, jak bolo povedané, ten, tie plagáty boli inšpiráciou, ale my už dlhodobo hovoríme aj o potratovej turistike z Poľska. To je po prvé. Po druhé, zhodnime sa na tom, že sme rovnocenní poslanci v tejto Národnej rade. Každý sme boli zvolení občanmi a nikto nemá právo sa tu vyvyšovať a určovať druhým, svojim kolegom poslancom, aký má názor a čo môže a nemôže predkladať, aké zákony môže predkladať! Toto nech už prestane! Toto agresívne, nechutné divadlo, čo robí pani Cigániková, to je skutočne, to je potláčanie vykonávania svojho práva, poslaneckého práva poslancov. My si máme právo predložiť taký návrh, aký uznáme za vhodné, podľa nášho vedomia a svedomia, vy si máte tiež, my vám za to nikdy nenadávame, vyjadrujeme sa. A vy áno, jednoducho zakaždým, keď tento návrh zákona ide, tak si tu musíme práve od pani poslankyni Cigánikovej vypočuť absolútne trapošiny, klamstvá a keby aspoň argumentovala, hej? A nadávky, hlavne urážky ako napríklad pán Lehotský. To je, toto je absolútne neprípustné a je to absolútne právo. Prosím vás, rešpektujte, že my máme právo na svoj názor a podľa svojho vedomia a svedomia, podľa svojej morálky máme právo si prekladať, predkladať zákony podľa tohoto nášho svedomia a podľa našej morálky. Áno, tento štát má kresťanské tradície, áno, a všetky kresťanské cirkvi majú Božie prikázanie nezabíjať. A keď my hovoríme, že jednoducho keď sa počne život, tam končí právo ženy rozhodovať o sebe, lebo ona už nie je sama, je tu už nový život a o ňom nemôže nikto rozhodovať. O každom jednom živote nás každého rozhoduje jedine Boh! To je náš postoj a náš pohľad. A na základe toho hovoríme, že to dieťa má právo na život, nemá právo o ňom rozhodnúť matka a keďže má právo na ten život, tak musíme mu ho umožniť. Áno? Takže toto sústavne čo tuto sa melie a toto agresívne osočovanie a nadávanie za náš názor, toto si ja vyprosujem a žiadam, aby toto konečne v tejto snemovni skončilo! Nikto vám neupiera právo a neupierajte ani vy nám! Čo toto má znamenať?! Ja tu dva roky to počúvam a už, už skutočne na toto nemám nervy. To je jedna vec. Takže ja vás žiadam, aby ste toto rešpektovali. Ďalej chcem povedať, že nebolo to tu pejoratívne myslené, že zvieratá, že ochraňujeme stromy, prírodu, zvieratá a tak ďalej, lebo sme ľudia, jasné. Ale chcem povedať, že keď máme tak, toľko ľudskosti voči prírode a voči zvieratám, tak mali by sme myslieť aj na tie deti. Ja som videla film, ktorý bol natočený, priamo že bola do maternice vnedená kamera a bolo natočené, ako sa urobil potrat. To dieťa tam bolo vidno, otvára ústa, bránilo sa, plakalo, kričalo, proste to dieťa má pud sebazáchovy a chce žiť. A jednoducho ten lekár ho roztrhá na kusy. Vy mu nemôžete odoprieť to právo žiť, nemá právo ani matka. Mala právo, keď sa rozhodovala, áno, dovtedy, kým sa, kým sa, kým sa to dieťa nepočalo. Samozrejme, znásilnenie, to je veľmi, veľmi citlivá téma, áno, je to morálno-etická téma, ale na druhej strane veľmi veľa žien poznám, ktoré nakoniec si povedalo, to dieťa za to nemôže, že bolo počaté znásilnením, ja mu umožním žiť. Nemusí sa rozhodnúť ho vychovávať, lebo bude mať, by som povedala, skreslený pohľad na to dieťa pri výchove, ale myslím si, že každá matka, v ktorej sa pohne ten, ten materský pud, to dieťa jednoducho nezabije. Lebo áno, keď to dieťa chytím, začnem mu trhať ruky, nohy a potom nakoniec hlavu, ja ho zabijem. No čo toto je, že to nie je zabitie?! To je proste ukončenie jeho života! A je to zabite! To si môžete pomenovať, ako chcete. A prestaňte nás už tuto a nechutné a hnusné a to. No toto, čo je toto?! Čo je toto?! Ja som tu skoro od vás všetkých staršia, ja mám také deti ako pani Cigániková, áno? No chcem povedať, že ja už mám niečo zažité, mám viacej tých životných skúseností, áno? (Reakcia spravodajkyne.) Ale čo?! No vidíte, vy ste len arogantná, impertinentná (zaznel gong) a sprostá! (Reakcia spravodajkyne.) A sprostá! (Reakcia spravodajkyne. Prerušenie vystúpenia predsedajúcim.)